આવી જ એક ઘટના રાજકોટમાં સામે આવી છે, જ્યા એક સગીર વયની દીકરીએ પોતાની પવિત્રતા સાબિત કરવા માટે અગ્નિપરીક્ષા આપવી પડી છે. પીડિતાના કહ્યા પ્રમાણે, જ્યારે તે ઘરે એકલી હતી ત્યારે આરોપીએ તેના ઘરે આવીને તેની છેડતી કરવાનો પ્રયાસ કર્યો. આ બાબતે પીડિતાએ જ્યારે તેના પરિવારજનોને જાણ કરી, ત્યારે તેના પરિવારે પણ તેની પવિત્રતા પર સવાલ ઉઠાવ્યા. જ્યારે આ મામલે આરોપીની પત્નીને જાણ કરવામાં આવી ત્યારે તેણે પણ આ સગીરા પર જ આંગળી ચીંધી હતી.